ש. שלום

ש. שלום (שמו המלא: שלום יוסף שפירא; 19 בדצמבר 1904 – 2 במרץ 1990) היה משורר, סופר, מחזאי, מסאי, עורך, ומתרגם עברי. חתן פרס ישראל לשירה לשנת 1973.

==תולדות חייו==
שלום נולד בפרצ'ב שבפולין, ועלה לארץ ישראל בשנת 1922, כאשר סבו, האדמו"ר מדרוהוביץ חיים מאיר יחיאל שפירא, צאצאו של המגיד מקוז'ניץ ושל רבי ישראל פרידמן מרוז'ין, החליט לעלות עם כל משפחתו. ב-1925 הצטרף עם אביו, האדמו"ר מדרוהוביץ' רבי אברהם יעקב שפירא, לקבוצת החסידים שייסדו את כפר חסידים בעמק זבולון, בראשות קרוב משפחתו האדמו"ר מקוז'ניץ והאדמו"ר מיבלונה. את תיאור העלייה והטרגדיות שפקדו את הקבוצה תיאר בספרו "עליית חסידים".

עבד מספר שנים כמורה, אולם עקב מחלת לב החליט להפסיק להורות. בשנת 1930 למד פנומנולוגיה בגרמניה אצל תלמיד של הוסרל.

בשנים 1966-1961 היה יו"ר אגודת הסופרים.

נודע בעיקר כמשורר, וכמחבר משובח של סונטות. עם ספרי שיריו נמנים "פלא גמע" (1934), ו-"פנים אל פנים" (1940), ו"שירי קוממיות ישראל". חיבר דרמות ליריות, ביניהן "שבת עולם", "אדמה", "דן השומר". הסתופף בחוגו של המשורר יצחק למדן.

שיריו הראשונים שחוברו בווינה ובירושלים בעלי סגנון אקספרסיוניסטי מובהק. באופן כללי בשירתו הלירית ניכרת זיקה למסורת השירה הסימבוליסטית – ה"אני" השירי שלו תוהה על מסתרי העולם שמסביבו ומנסה להגיע לאיחוד מיסטי עמו. בשירתו מורגשת גם השפעת הסמלים והרעיונות של עולם הקבלה והחסידות. כן כתב שירה לאומית, והרבה לתרגם משירת העולם; בין היתר, תרגם את כל הסונטות של שייקספיר מאנגלית, וזכה על תרגומו זה בפרס טשרניחובסקי לתרגום.

שיריו של ש. שלום תורגמו לכמה לשונות, בהן יידיש, אנגלית, גרמנית, ספרדית, צרפתית, וחלקם אף יצאו בקבצים. בשנת 1949 זכה בפרס ברנר, בדצמבר 1956 זכה בפרס רופין וב-1973 זכה בפרס ישראל לשירה.

חיבר גם ספרי פרוזה, עם אלמנטים ביוגרפיים רומנטיים, שלא זכו להצלחה במיוחד.

אחיו היה המחנך יצחק שפירא, שהיה מנהל בית הספר הריאלי בחיפה בשנים 1955–1983.

==ספריו==
* בלב העולם (1927), במספר מצומצם
* מי? (1930), הו"ל על ידי ביאליק אשר שלח אותה אל בעל בית מסחר ספרים מוריה בת"א, סוכנה הראשי של דביר.
* יומן בגליל (1932)
* פלא גומע (1934)
* מתוך הלהבה (1936)
* ספר השירים והסונטות (1940)
* און בן פלא (1940)
* פנים אל פנים (1941)
* היד השנייה (1942)
* עולם בלהבות (1944)
* חג לי היום (1944)
* שבת העולם (1945)
* אילן בכות (1946)
* אדמה ושמי-שמים, פרקי מכורה, הוצאת עם עובד, (1949)
* שירים (1949)
* הנר לא כבה (1952)
* היינו כחולמים (1954)
* מבחר שירים (1956)
* במתח הגבוה, תשעה סיפורים ומחזה, (1956)
* בין תכלת ללבן (1958)
* שירי קוממיות ישראל (1958)
* שירת ש. שלום (1961)
* ספר חיי רואי (1963)
* ילקוט שירים (1968)
* מסות (1968), רשימות תגובות ודברים, הוצאת יבנה, ת"א
* מחתרת השיר, שירים חדשים, (1971)
* כוכב התקומה (1972)
* כתבים (1974)
* האור הגנוז (1976)
* שירים אחרי חצות (1979)
* אל-גביש (1984)
* השירים של הים (1987)
* ספר השמחה (1989)
* אחרית היונה (1994)

==לקריאה נוספת==

=== ספרים ===
* ש. שלום, הדים, תגובות ומאמרים על שירתו (ליקט, ערך וצירף מבוא וביבליוגרפיה: שרגא אבנרי), ירושלים: ניומן, 1973
* ש’ שלום, מבחר מאמרי ביקורת על יצירתו (ליקט וצירף מבוא וביבליוגרפיה: שרגא אבנרי), תל אביב: עם עובד, 1981
* ש. שלום - ריאיון על שירתו (נערך על ידי אברהם הולץ), תל אביב: 1987
* אבידב ליפסקר, שירת ש. שלום: מסימבוליזם לאקספרסיוניזם נוסח העלייה השלישית, תל אביב: ספרית פועלים, סדרת פואטיקה וביקרת, 1991
* יוסף שה-לבן, ש. שלום - הנחיות ללימוד, הוצאת אור עם, 1978.

=== מאמרים ===
* גדעון קצנלסון, אני אחד שהם שניים, ב"מאסף" ה-ו, תשכ"ה-תשכ"ו.
* גדעון קצנלסון, [https://www.nli.org.il/he/newspapers/haretz/1965/04/22/01/article/115/?srpos=2&e=-------he-20--1--img-txIN%7ctxTI-%d7%92%d7%93%d7%a2%d7%95%d7%9f+%d7%a7%d7%a6%d7%a0%d7%9c%d7%a1%d7%95%d7%9f-------------1 השיר והמשורר], ב"הארץ", 22 באפריל 1965.
* עזריאל שוורץ, [https://www.nli.org.il/he/newspapers/omer/1937/11/19/01/article/72/?srpos=2&e=-------he-20--1--img-txIN%7ctxTI-%d7%a9.+%d7%a9%d7%9c%d7%95%d7%9d-------------1 ש. שלום], ב"אמר", 19 בנובמבר 1937.
* ש"י פנואלי, [https://www.nli.org.il/he/newspapers/haolam/1939/06/08/01/article/25/?srpos=1&e=-------he-20--1--img-txIN%7ctxTI-%d7%a9.+%d7%a9%d7%9c%d7%95%d7%9d-------------1 בסוניטות ש. שלום], ב"העולם", 8 ביוני 1939.
* ישראל זמורה, [https://www.nli.org.il/he/newspapers/haretz/1944/08/04/01/article/19/?srpos=15&e=-------he-20--1--img-txIN%7ctxTI-%d7%a9.+%d7%a9%d7%9c%d7%95%d7%9d-------------1 שני ש. שלום], ב"הארץ", 4 באוגוסט 1944.
* ש. אלונים, [https://www.nli.org.il/he/newspapers/haretz/1949/04/15/01/article/31/?srpos=24&e=-------he-20--21--img-txIN%7ctxTI-%d7%a9.+%d7%a9%d7%9c%d7%95%d7%9d-------------1 25 שנים ליצירת ש. שלום], ב"הארץ", 15 באפריל 1949.
* משה דור, [https://www.nli.org.il/he/newspapers/ahr/1965/02/26/01/article/46/?srpos=34&e=-------he-20--21--img-txIN%7ctxTI-%d7%a9.+%d7%a9%d7%9c%d7%95%d7%9d-------------1 על ש. שלום], ב"על המשמר", 26 פברואר 1965⁩. 
* שלום בן-ברוך, [https://www.nli.org.il/he/newspapers/hbkr/1958/05/30/01/article/51/?srpos=1&e=-------he-20--1--img-txIN%7ctxTI-%d7%a9%d7%99%d7%a8%d7%99+%d7%a9.+%d7%a9%d7%9c%d7%95%d7%9d-------------1 שירי הקוממיות של ש. שלום], ב"הבקר⁩", 30 מאי 1958.
* ברוך קורצוויל, על משמעות הפלא בשירת ש. שלום, ב"מאזנים", אייר תשכ"ה, ע' 454-449.
* שרגא אבנרי, במאבק על דמות האדם, ב"מאזנים", ניסן-אייר תשכ"ח, ע' 370-361.
* הלל ברזל, המסתורין בשירת ש. שלום, ב"מאזנים", כסלו תשל"ה, ע' 41-23.
* "ייסוד כפר־חסידים", מזכרונות ש. שלום, תרפ"ה (1925), בתוך: אברהם יערי, זכרונות ארץ ישראל, חלק שני, פרק קטז, עמ' 1213–1221.
* אילת נגב, [https://benyehuda.org/read/29978 ש. שלום:אני מן הפצועים שאינם זועקים], בתוך שיחות אינטימיות, תל אביב: משכל, 1995. גרסה דיגיטלית בפרויקט בן־יהודה
* שלמה יניב, הבלדה העברית בת זמננו - מסורת וחידוש, הוצאת הספרים של אוניברסיטת חיפה וזמורה ביתן, 1999, הפרק "בין האקטואלי לפלאי: עיון מחודש בבלדות של ש' שלום", עמ' 50–64.

==קישורים חיצוניים==

* 
* 
* 
* 
* גיטה אבינור, [https://library.osu.edu/projects/hebrew-lexicon/01680-files/01680003-files/01680003-070-072.pdf "שירת המסתורין" (על יצירתו של ש. שלום)], בצל הזכרונות: מאמרים בבקורת הספרות, מפעל סופרי חיפה, 1975.
* 
* [http://www.itamar-books.co.il/?mode=nl&n=63 המשורר האלמוני], דף מידע מספר 63, 25 מרץ 2009, חנות הספרים של איתמר
* 
* משה בסוק, [http://benyehuda.org/basok_m/nofey14.html נגן ובנאי: ש. שלום], באתר פרויקט בן-יהודה
* 
* [https://www.archives.gov.il/chapter/navon-sofer-dagul/ "הייתכן שבמדינה נאורה יגיע סופר דגול עד פת לחם?" – עזרת שר החינוך נבון לסופר במצוקה] באתר ארכיון המדינה

מכּתביו:
* [http://www.acpr.org.il/nativ/articles/2008_4_sshalom.pdf מתוך שירים מן העיזבון], נתיב, גיליון 3 (38), מאי 1994
* , 
* 

==הערות שוליים==

קטגוריה:ישראלים ילידי פולין
קטגוריה:אנשי העלייה השלישית
קטגוריה:זוכי פרס ישראל לספרות ושירה
קטגוריה:זוכי פרס טשרניחובסקי
קטגוריה:זוכי פרס ביאליק לספרות יפה
קטגוריה:זוכי פרס ברנר
קטגוריה:משוררים ישראלים
קטגוריה:משוררים כותבי עברית
קטגוריה:מתרגמים ישראלים
קטגוריה:סופרים ישראלים
קטגוריה:סופרים כותבי עברית
קטגוריה:משפחת אבי עזרא זליג שפירא
קטגוריה:כפר חסידים: אישים
קטגוריה:סופרים ישראלים הידועים בשם עט
קטגוריה:זוכי פרס רמת גן לספרות
קטגוריה:זוכי פרס ניומן
קטגוריה:אישים הקבורים בבית הקברות שדה יהושע
קטגוריה:יוצאים בשאלה
קטגוריה:ישראלים שנולדו ב-1904
קטגוריה:ישראלים שנפטרו ב-1990